張鏜 (正德進士)

張鏜（），字廷進，號素屏，萬全都司宣府右衛官籍，山東臨清州人，明朝政治人物。

 生平 
順天府鄉試第四十四名舉人。正德六年（1511年）中式辛未科會試第七十九名，登第三甲第一百一十六名進士。八年（1513年）授河南新乡县知县，以养亲改国子监博士，丁母忧归。禮部主事。嘉靖初，起复，遷禮部儀制司主事，三年（1524年），參與左順門哭諫，被廷杖。升禮部精膳司员外郎、主客司郎中，告病归。巡抚劉源清荐于朝，起升湖广常德府知府，改山西太原府。十三年（1534年）四月升陕西行太仆寺少卿，督陕西马政。十七年七月改山西布政使司右参议，專理粮储，十九年三月以疾乞休，吏部认为张镗历有年劳，且恬退可尚，宜升一级以示优异，命以山西按察司副使致仕。二十九年五月卒，享年六十七俞汝楫《禮部志稿·卷四十四》：歴官表 精膳司郎中 張鏜，廷進，萬全都司人，辛未進士。官至江西㕘政。。《明中憲大夫山西按察司副使張公墓誌銘》賜進士第翰林院国史检讨從仕郎郡人孫世芳撰賜進士第兵科给事中蓟门张廷槐書賜進士第文林郎福建道监察御史古燕莫如士篆嘉靖庚戌五月十日，中憲大夫山西按察副使张公卒。其孤世祯等将以其年十月廿四日，窆宣城乾地，乃抆涕贻書芳京邸，蕲之曰：……先生姓张，镗諱，廷進字，素屏號也。正德庚午，廿有六歲，以诗经登顺天乡科，明年第進士。進士時有詔旨，愿养親者聽。先生即乞歸，侍母夫人驩，亦時時何怙興悲也。癸酉，母夫人促之京，始謁選拜河南新乡尹。上疏愿改他任便养親，繇是除國學为博士焉。未幾，值内艰，秉禮制去矣。嘉靖初，起复，遷儀制主事，又精膳员外郎，又主客郎中。告疾歸。巡抚劉中丞源清荐于朝，起湖廣常德知府，尋改山西太原。监司荐之，曰贤守也。乃晋太僕少卿，督陕西馬政。居無何，改山西省參議，顓理粮储。先生久塵宦途，移慕曠寂，三上疏致为臣，而上奖廉抑競，特賜俞允，仍晋按察副使，階中憲，为天下風焉。先生成化甲辰九月十九日生，壽六十七。父諱浩，前母丘氏，母徐氏，並有令德，以先生貴，贈若銜。浩父旺，旺父聚，聚，洪武間自山東臨清來戍于宣，故今为宣之右卫人。先生元配王，千户靖女，卒。继亦王都御史質女，亦卒。其江氏、李氏、唐氏、胡氏，相与相其家，可毋墜。子男二：長世禎，國學生；次世祺，郡學生。從子世禄，指挥佥事。女之婿李楹，指挥使。孫男二：長祖德，次未名。

 家族 
曾祖張聚；祖父張旺；父張浩，曾任義官。前母丘氏；母徐氏。

参考文献

T
Category:张家口人
Category:明朝新乡县知县
Category:明朝礼部员外郎
Category:明朝禮部主事
Category:明朝禮部郎中
Category:明朝常德府知府
Category:明朝太原府知府
Category:明朝陕西行太仆寺少卿
Category:明朝山西布政使司参议
Category:明朝山西按察司副使
Category:正德五年庚午科順天鄉試舉人